Α.Σ. Παπάγου (καλαθοσφαίριση ανδρών)

Ο Αθλητικός Σύλλογος Παπάγου είναι ελληνικό αθλητικό σωματείο που δραστηριοποιείται στο ομώνυμο προάστιο της Αθήνας, στην Αττική, από το 1966. Επίσημα χρώματα του συλλόγου είναι το μπλε και το λευκό. Καθώς ιδρύθηκε στη νεοσύστατη τότε συνοικία των αξιωματικών, τα μέλη του ονομάζονται χαϊδευτικά «Στρατηγοί» μέχρι σήμερα. Έμβλημα της ομάδας είναι ο κεραυνός, όπως τον εμπνεύστηκε ο Μαργαρίτης Παναγιωτίδης από τη Θύελλα, μία ανεπίσημη ομάδα του προαστίου, πρόδρομο της σημερινής.«Ιστορία», πληροφορίες στον επίσημο ιστότοπο του συλλόγου.

Το ανδρικό τμήμα καλαθοσφαίρισης του Α.Σ. Παπάγου αποτελεί νομικά ένα από τα ερασιτεχνικά τμήματα του συλλόγου. Δημιουργήθηκε το 1976, δέκα χρόνια μετά την ίδρυση του ποδοσφαιρικού τμήματος. Έδρα όλων των τμημάτων καλαθοσφαίρισης του Παπάγου αποτελεί το Κλειστό Γυμναστήριο Παπάγου «Σαλούν», χωρητικότητας 800 θεατών.«Εγκαταστάσεις» , πληροφορίες στον επίσημο ιστότοπο του συλλόγου.

 Ιστορική αναδρομή 
 Ίδρυση 
Ο Αθλητικός Σύλλογος Παπάγου ιδρύθηκε ως ποδοσφαιρικό σωματείο το 1966, οπότε και συγχωνεύθηκε με μια άλλη τοπική ομάδα, τη Θύελλα (από εκεί προκύπτει και ο κεραυνός στο έμβλημά του. Στα μέσα της δεκαετίας του 1970 συγκροτήθηκε η πρώτη ομάδα καλαθοσφαίρισης υπό τη φροντίδα των προπονητών Κώστα Μπογατσιώτη αρχικά και στη συνέχεια του Κώστα Διαμαντόπουλου (ο πρώτος ήταν νονός του γιου του δεύτερου, Γιώργου Διαμαντόπουλου).«Η νύχτα των στρατηγών!», αφιέρωμα του Βασίλη Σκουντή στον ιστότοπο Gazzetta.gr με αφορμή τον εορτασμό για τα 50 χρόνια του συλλόγου, 25 Απριλίου 2017.

Την περίοδο 1976-77 μαρτυράται η πρώτη παρουσία της ομάδας στο Κύπελλο Ελλάδος, όπου συμμετείχαν τότε πάρα πολλές ομάδες τόσο από τα τοπικά όσο και από τα εθνικά πρωταθλήματα. Τα επόμενα χρόνια ο Παπάγου ξεκίνησε να ανεβαίνει με αργά βήματα τις τοπικές κατηγορίες της Ε.Σ.Κ. Αττικής.

 Ανοδική πορεία (1986-1990)  
Η ομάδα του Παπάγου αγωνίστηκε για πρώτη φορά στην ιστορία της σε εθνική κατηγορία την περίοδο 1986-87, έχοντας κατακτήσει την προηγούμενη άνοιξη το Πρωτάθλημα Α' Κατηγορίας της Αττικής. Ειδικότερα ήταν η μία από τις 14 ομάδες που συγκρότησαν το μοναδικό όμιλο της Β' Εθνικής. Στην τελική κατάταξη βρέθηκε στην 5η θέση, εξασφαλίζοντας την παραμονή της.Περιοδικό «Ματιές στα σπορ», τεύχος Ιανουαρίου 1988. Σε ό,τι αφορά το θεσμό του Κυπέλλου Ελλάδος, εντάχθηκε σε αυτόν στα πλαίσια της Β' Φάσης, όπου και νίκησε διαδοχικά εκτός έδρας τον Πρωτέα Νέου Κόσμου με σκορ 78-87 και εντός έδρας τον Πειραϊκό Σύνδεσμο με σκορ 95-82. Στη Γ' Φάση γνώρισε την ήττα και κατά συνέπεια τον αποκλεισμό από τον Ολυμπιακό Πειραιώς που αναδείχθηκε νικητής στην έδρα του με σκορ 120-88.

Την επόμενη χρονιά, 1987-88, ο Παπάγου επέστρεψε στα γήπεδα της Β' Εθνικής. Αυτή τη φορά ολοκλήρωσε τις αγωνιστικές του υποχρεώσεις στην 7η θέση του βαθμολογικού πίνακα, χωρίς να κινδυνέψει να υποβιβαστεί.Περιοδικό «Ματιές στα σπορ», τεύχος Ιανουαρίου 1989. Στους προκριματικούς της διοργάνωσης του Κυπέλλου Ελλάδος υποχρέωσε σε ήττα το Γυμναστικό Λάρισας με σκορ 77-83. Στην 1η Αγωνιστική της Α' Φάσης, ωστόσο, δεν κατάφερε να υπερασπιστεί την έδρα του απέναντι στο Περιστέρι (76-78 το τελικό σκορ).

Την αγωνιστική περίδο 1988-89 ο Παπάγου κατέκτησε την κορυφή του τελικού βαθμολογικού πίνακα της Β' Εθνικής,Περιοδικό «Ματιές στα σπορ», τεύχος Ιανουαρίου 1991. με αποτέλεσμα να ανέβει με την ιδιότητα του Πρωταθλητή στην Α2 Εθνική Κατηγορία. Σε ό,τι αφορά το θεσμό του Κυπέλλου, έδωσε το παρόν σε τρεις αγώνες στα πλαίσια της Α' Φάσης. Στους δύο πρώτους κέρδισε εκτός έδρας διαδοχικά τη Χ.Α.Ν.Θ. με σκορ 73-76 και το Φίλιππο Βέροιας με σκορ 68-76. Εν τέλει την πορεία του διέκοψε ο Ιωνικός Νικαίας που επικράτησε στην έδρα του επί του Παπάγου με σκορ 88-83.

Διατηρώντας την ορμή του ο Παπάγου πέτυχε την περίοδο 1989-90 τη δεύτερη συνεχή του άνοδο, κατακτώντας παρά την απειρία του και το Πρωτάθλημα της Α2 Εθνικής. Στη συνέχεια, βάσει των κανονισμών που ίσχυσαν την περίοδο εκείνη, αγωνίστηκε σε μίνι Πρωτάθλημα με τρεις ομάδες της κορυφαίας κατηγορίας προκειμένου να αποκτήσει το δικαίωμα συμμετοχής στο FIBA Korać Cup της επόμενης περιόδου. Σε αυτό γνώρισε έξι ήττες σε ισάριθμα παιχνίδια. Τη χρονιά αυτή ο σύλλογος του Παπάγου είχε επίσης μια ιδιαίτερα αξιοσημείωτη πορεία στο Κύπελλο Ελλάδος, όπου έλαβε μέρος σε 5 αγώνες. Στα πλαίσια της Α' Φάσης σημείωσε δύο εντός έδρας νίκες: μία απέναντι στο Μίλωνα με σκορ 82-78 και μία απέναντι στον Κρόνο Αγίου Δημητρίου με σκορ 88-77. Στη «Φάση των 16» ξεπέρασε, επιπλέον, το εμπόδιο του Πανελληνίου τον οποίο και νίκησε εντός έδρας με σκορ 100-80. Στη «Φάση των 8» ήταν σειρά του Έσπερου Καλλιθέας να υποκύψει στην έδρα του Παπάγου με σκορ 92-83. Εν τέλει αντιμετώπισε στους Ημιτελικούς την ομάδα του Άρη Θεσσαλονίκης (που τότε μεσουρανούσε με τους Ιωαννίδη στον πάγκο και Γκάλη και Γιαννάκη στη σύνθεση) χάνοντας στο Αλεξάνδρειο με σκορ 103-76.«Ημιτελικός Κυπέλλου 1990: Παπάγου-Άρης 76-103 (MEGA, 24.4.90)», βιντεοσκόπηση του αγώνα.

Καθοδηγητής της ομάδας τις δύο αυτές επιτυχημένες χρονιές, καθώς και τις δύο επόμενες στην Α1 Εθνική, ήταν ο προπονητής Περικλής Ταυρόπουλος.«Ο Παπάγος τίμησε τον Ταυρόπουλο», άρθρο στον ιστότοπο της εφημερίδας «Ημέρα Ζακύνθου», 16 Ιανουαρίου 2014.

 Πρώιμη ακμή (1990-1995)  
Το ντεμπούτο της ομάδας στην Α1 Εθνική Κατηγορία έλαβε χώρα την αγωνιστική περίοδο 1990-91, η οποία θεωρείται μάλιστα μια από τις πιο αξιομνημόνευτες στην ιστορία του θεσμού. Στη διάρκεια της Κανονικής Περιόδου ο Παπάγου συγκέντρωσε 7 νίκες και 15 ήττες με αποτέλεσμα να τερματίσει στην 9η θέση της βαθμολογικής κατάταξης (σε σύνολο 12 ομάδων). Στη συνέχεια οι ομάδες που κατέλαβαν τις θέσεις 5 έως 10 αγωνίστηκαν σε δύο ακόμη γύρους, μεταφέροντας και τα αποτελέσματα της κανονικής περιόδου, για να δοθούν τρία εισιτήρια για το FIBA Korać Cup. Ο Παπάγου δεν κατάφερε να εξασφαλίσει ένα από αυτά, ολοκληρώνοντας τη χρονιά οριστικά στην 9η θέση. Την ίδια περίοδο ο σύλλογος συμμετείχε απευθείας στη «Φάση των 16» του Κυπέλλου Ελλάδος, όπου και ηττήθηκε από τον Π.Α.Ο.Κ. με σκορ 60-98.

Το επόμενο φθινόπωρο ο Παπάγου επέστρεψε στα γήπεδα της Α1 Εθνικής Κατηγορίας, στα πλαίσια της οποίας δεν κατόρθωσε να πετύχει την αναμενόμενη αγωνιστική απόδοση. Έχοντας συγκεντρώσει 3 νίκες και 19 ήττες κατά τη λήξη της Κανονικής Περιόδου για το 1991-92, βρέθηκε στη 12η και τελευταία θέση του βαθμολογικού πίνακα. Στη συνέχεια έλαβε μέρος και σε αγώνες κατάταξης μεταξύ των ομάδων που τερμάτισαν στις θέσεις 9 έως 12, χωρίς, όμως, να πετύχει κάποια βελτίωση της θέσης του. Συνεπώς ήταν η μόνη ομάδα που υποβιβάστηκε στην Α2 Εθνική. Στο θεσμό του Κυπέλλου αντιμετώπισε στη «Φάση των 16» την Α.Ε.Κ. στην έδρα του γνωρίζοντας την ήττα με σκορ 63-79.

Η παραμονή του Παπάγου στη δεύτερει τη τάξει Κατηγορία κράτησε λίγο, εφόσον το τέλος της αγωνιστικής δράσης της περιόδου 1992-93 τον βρήκε εκ νέου Πρωταθλητή.Περιοδικό «Ματιές στα Σπορ», τεύχος Ιανουαρίου 1994. Στη διοργάνωση του Κυπέλλου Ελλάδος πρώτος αντίπαλος της ομάδας ήταν η Μ.Ε.Ν.Τ. η οποία ηττήθηκε στην Αθήνα με σκορ 95-84. Ακολούθως ο Παπάγου νίκησε και το Φίλιππο Βέροιας εντός έδρας με σκορ 79-53. Στα πλαίσια της Β' Φάσης επρόκειτο να αναμετρηθεί με τον Άρη Θεσσαλονίκης, ωστόσο ο αγώνας δεν έλαβε χώρα ποτέ και κατακυρώθηκε υπέρ του αντιπάλου.

Την επόμενη αγωνιστική περίοδο, 1993-94, ο Παπάγου έκανε ένα σύντομο πέρασμα από την Α1 Εθνική, χωρίς να καταφέρει να εδραιωθεί στην Κατηγορία. Στην τελευταία συμμετείχαν πλέον 14 σύλλογοι, ενώ η διοργάνωση του Πρωταθλήματος είχε περάσει πλέον στη δικαιοδοσία του Ε.Σ.Α.Κ.Ε. Η λήξη της Κανονικής Περιόδου βρήκε τον Παπάγου στη 13η και προτελευταία θέση, με συνέπεια να ακολουθήσει τον τελευταίο Μίλωνα στο δρόμο του απευθείας υποβιβασμού. Αναλυτικότερα συγκέντρωσε 6 νίκες σε 26 αγωνιστικές. Την ίδια χρονιά ο σύλλογος αντιμετώπισε τον Άρη στο Κύπελλο, στα πλαίσια της «Φάσης των 16», γνωρίζοντας τον αποκλεισμό με σκορ 71-65.

Και πάλι ο Παπάγου κατάφερε να ανακτήσει άμεσα το χαμένο έδαφος, κατακτώντας το τρίτο του Πρωτάθλημα Α2 Εθνικής την περίοδο 1994-95. Επιπλέον αγωνίστηκε και δύο παιχνίδια για το Κύπελλο Ελλάδος. Στο πρώτο από αυτά επικράτησε εκτός έδρας του Ολυμπιακού Βόλου με σκορ 49-72, ενώ στο δεύτερο ηττήθηκε από τον Κρόνο Αγίου Δημητρίου και συνεπώς δεν συνέχισε περαιτέρω.

 Καταξίωση στην Α1 Εθνική και έξοδος στο Κόρατς (1995-1999)  
Την αγωνιστική περίοδο 1995-96, οπότε και επέστρεψε στην Α1 Εθνική, ο Παπάγου κατάφερε να συλλέξει 9 νίκες και 17 ήττες. Την ίδια απόδοση είχε και η Α.Ε.Κ. που υπερτερούσε, όμως, στα μεταξύ τους αποτελέσματα. Στην τελική βαθμολογία ο Παπάγου κατετάγη στην 11η θέση (σε σύνολο 14 συλλόγων), πάνω από τη ζώνη του υποβιβασμού. Ακολούθως διασταυρώθηκε με τον 6ο στην κατάταξη Σπόρτιγκ στη διαδικασία των Play-offs, σειρά που θα κρινόταν στις δύο νίκες. Αυτές τις πέτυχε διαδοχικά η ομάδα των Πατησίων (94-87, 84-94) και με τον τρόπο αυτό ολοκληρώθηκε η χρονιά για τον Παπάγου. Σε ό,τι αφορά τη διοργάνωση του Κυπέλλου Ελλάδος, ο Παπάγου αντιμετώπισε στη «Φάση των 16» την Α.Ε.Κ. από την οποία και γνώρισε την εκτός έδρας ήττα με σκορ 99-73.

Την επόμενη περίοδο, 1996-97, πάντα στην ίδια κατηγορία, ο Παπάγου βελτίωσε την παραγωγικότητά του σε νίκες, συγκεντρώνοντας 12 σε 26 αγωνιστικές. Και πάλι παρατηρήθηκε ισοβαθμία, αυτή τη φορά με τον Πανιώνιο, απέναντι στον οποίο ο Παπάγου βρέθηκε ευνοημένος. Η λήξη της αγωνιστικής δράσης βρήκε το σύλλογο στην 7η θέση της βαθμολογικής κατάταξης. Στα Play-offs αντίπαλος του βρέθηκε ξανά ο (10ος στη βαθμολογία) Σπόρτιγκ και παρόλο που αυτή τη φορά είχε πλεονέκτημα έδρας ο Παπάγου ηττήθηκε και πάλι δύο φορές (61-76, 66-54). Εν τέλει έπεσε στην 9η θέση του τελικού βαθμολογικού πίνακα, αλλά κατάφερε, ωστόσο, να εξασφαλίσει την πρώτη του έξοδο στην Ευρώπη. Στο Κύπελλο Ελλάδος απέκλεισε στη «Φάση των 16» το Νέστορα Θεσσαλονίκης με εκτός έδρας σκορ 51-67, προτού ηττηθεί με τη σειρά του στη «Φάση των 8» από τον μετέπειτα φιναλίστ Απόλλωνα Πατρών με σκορ 82-68. Την περίοδο αυτή ο Αμερικανός αθλητής του συλλόγου, Αλφόνσο Φορντ, αναδείχθηκε κορυφαίος σκόρερ του Πρωταθλήματος της Α1 Εθνικής.

Την επόμενη χρονιά, 1997-98, ο Παπάγου ολοκλήρωσε τις αγωνιστικές του υποχρεώσεις για την Κανονική Περίοδο στην 11η θέση του βαθμολογικού πίνακα. Η συλλογή του σε νικηφόρα αποτελέσματα ήταν φτωχή, 7 συνολικά σε 26 αγώνες, ενώ υπερίσχυσε σε ισοβαθμία με το Σπόρτιγκ. Στα Play-offs αρχικά διασταυρώθηκε με το 6ο στη βαθμολογία Περιστέρι, έχοντας μειονέκτημα έδρας. Μολαταύτα ξεπέρασε επιτυχώς τη γεμάτη εκπλήξεις σειρά βελτιώνοντας τη θέση του στην κατάταξη (63-65 εκτός έδρας νίκη, 71-60 εντός έδρας ήττα, 53-54 εκτός έδρας νίκη). Στη συνέχεια, διασταυρώθηκε με τον Π.Α.Ο.Κ. από τον οποίο γνώρισε δύο συνεχόμενες ήττες (97-64 εκτός έδρας, 59-72 εντός έδρας). Τελικά έκλεισε τη χρονιά στην 8η θέση. Για το Κύπελλο ο Παπάγου εμφανίστηκε σε ένα μόνο παιχνίδι, στην 1η Αγωνιστική της Β' Φάσης, όπου και ηττήθηκε εντός έδρας με σκορ 61-64 από το Ηράκλειο.

Την περίοδο αυτή ο Παπάγου διαγωνίστηκε για πρώτη φορά στην ιστορία του σε ευρωπαϊκή διοργάνωση και ειδικότερα στο FIBA Korać Cup. Επρόκειτο για την 3η στην ιεραρχία ευρωπαϊκή διοργάνωση την εποχή εκείνη, ενώ αξιοσημείωτα την προηγούμενη χρονιά τροπαιούχος είχε αναδειχθεί ο Άρης Θεσσαλονίκης. Η επίσημη ονομασία του συλλόγου στη διοργάνωση ήταν T.A.K. Papagos Katselis (η εταιρία αρτοποιημάτων «Κατσέλης» ήταν βασικός του χορηγός). Αρχικά εντάχθηκε σε Όμιλο όπου κληρώθηκε μαζί με την ισραηλινή Χάποελ Γκαλίλ Ελιόν (65-60 ήττα εκτός, 62-68 ήττα εντός), την κυπριακή Α.Ε.Λ. Λεμεσού (81-92 νίκη εκτός, 78-58 νίκη εντός) και τη ρουμάνικη Ντιναμό Βουκουρεστίου (75-44 νίκη εντός, 77-57 ήττα εκτός). Στη «Φάση των 32» αντιμετώπισε τη γερμανική Μπάμπεργκ το εμπόδιο της οποίας κατάφερε να ξεπεράσει παρόλο που βρέθηκε σε δύσκολη θέση (60-71 ήττα εκτός, 46-69 νίκη εκτός). Εν τέλει αποκλείστηκε στη «Φάση των 16» από την τουρκική Κομπασάν Κόνια (79-76 νίκη εντός, 66-55 ήττα εκτός).«T.A.K. Papagos Katselis: Schedule and Results Korać Cup 1997-1998», πληροφορίες στον επίσημο ιστότοπο της FIBA Europe. Οι αθλητές του συλλόγου που ξεχώρισαν στη δεινότητά τους στο σκοράρισμα στη διοργάνωση ήταν ο Αμερικανός Τόνι Χάρις (85 πόντοι σε 3 αγώνες, 28,3 κατά μ.ό.), ο Αμερικανός Λόρενς Μότεν (62 πόντοι σε 4 αγώνες, 15,5 κατά μ.ό.), ο Μόρις Γουντς (122 πόντοι σε 10 αγώνες, 12,2 κατά μ.ό.), ο Γιώργος Διαμαντόπουλος (107 πόντοι σε 10 αγώνες, 10,7 κατά μ.ό.) και ο Μιχάλης Υφαντής (82 πόντοι σε 8 αγώνες, 10,3 κατά μ.ό.).«T.A.K. Papagos Katselis: Accumulated Statistics Korać Cup 1997-1998», πληροφορίες στον επίσημο ιστότοπο της FIBA Europe.

Η αγωνιστική περίοδος 1998-99 έκρυβε για το σύλλογο τη δυσάρεστη εξέλιξη του υποβιβασμού, μετά από μία δεκαετία στον Κολοφώνα της δόξας του. Η λήξη της Κανονικής Περιόδου τον βρήκε στη 14η και τελευταία θέση της βαθμολογίας, με απολογισμό 6 νίκες και 20 ήττες. Στη διοργάνωση του Κυπέλλου, αποκλείστηκε εκτός έδρας στη «Φάση των 16» κατά σύμπτωση ξανά από το Ηράκλειο με σκορ 76-72.

Για δεύτερη συνεχόμενη χρονιά ο Παπάγου έλαβε μέρος σε διοργάνωση εκτός συνόρων και ειδικότερα στο FIBA Korać Cup. Στη φάση των Ομίλων στο δρόμο του βρέθηκαν η κροατική Ζρίνεβατς (78-73 νίκη εντός, 71-79 νίκη εκτός), η βοσνιακή Σλόμποντα Ντίτα (81-54 νίκη εντός, 67-51 νίκη εκτός) και η γερμανική Τέλεκομ Μπάσκετς Βόννης (87-76 ήττα εκτός, 91-81 νίκη εντός). Στη «Φάση των 32» ο Παπάγου τέθηκε αντιμέτωπος με τη λιθουανική Σιαουλιάι η οποία και διέκοψε την πορεία του στο θεσμό (74-67 νίκη εντός, 80-64 ήττα εκτός).«T.A.K. Papagos Katselis: Schedule and Results Korać Cup 1998-1999», πληροφορίες στον επίσημο ιστότοπο της FIBA Europe. Οι αθλητές που διακρίθηκαν στο σκοράρισμα στη διοργάνωση ήταν ο Αμερικανός Άντονι Πελ (21 πόντοι σε 1 αγώνα, 24,0 κατά μ.ό.), ο Έλληνας Γιώργος Διαμαντόπουλος (70 πόντοι σε 4 αγώνες, 17,5 κατά μ.ό.), ο Αμερικανός Κλίντον Μουρ (88 πόντοι σε 6 αγώνες, 14,7 κατά μ.ό.), ο Έλληνας Τάσος Κανταρτζής (97 πόντοι σε 7 αγώνες, 13,9 κατά μ.ό.) και ο Έλληνας Γιώργος Μποσγανάς (71 πόντοι σε 7 αγώνες, 10,1 κατά μ.ό.).«T.A.K. Papagos Katselis: Accumulated Statistics Korać Cup 1998-1999», πληροφορίες στον επίσημο ιστότοπο της FIBA Europe.

Στο διάστημα των ετών τις μέγιστης ακμής του ο Α.Σ. Παπάγου χρησιμοποίησε προσωρινά ως έδρα το Κλειστό Γυμναστήριο της Κάντζας (που δεν υφίσταται σήμερα), εγκαταλείποντας προσωρινά τη φυσική του έδρα.«Περασμένα μεγαλεία στο ελληνικό μπάσκετ» , άρθρο στον ιστότοπο Sport24.gr, 17 Μαρτίου 2015.

 Πενταετία στην Α2 Εθνική (1999-2004)  
Την επιστροφή του Παπάγου στην Α2 Εθνική ακολούθησε μια καλή αγωνιστικά χρονιά, στη διάρκεια της οποίας συγκέντρωσε 15 νίκες και 11 ήττες. Σε σύνολο 14 ομάδων, κατετάγη στην 4η θέση του τελικού βαθμολογικού πίνακα για το 1999-00, δείχνοντας ακόμη δυναμισμό.«Βαθμολογία Πρωταθλήματος Α2 Εθνικής Κατηγορίας Ανδρών 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στη διοργάνωση του Κυπέλλου Ελλάδος έδωσε το παρόν στις δύο αγωνιστικές της Α' Φάσης. Συγκεκριμένα απέκλεισε εκτός έδρας στην πρεμιέρα το Φίλιππο Θεσσαλονίκης με σκορ 66-80, για να αποκλειστεί με τη σειρά του από το Παλαιό Φάληρο εκτός έδρας με σκορ 79-75.

Την επόμενη αγωνιστική περίοδο, 2000-01, οι ομάδες της Α2 Εθνικής ήταν και πάλι 14 στον αριθμό. Απέναντί τους ο Παπάγου σημείωσε 10 νίκες και 16 ήττες. Στην τελική κατάταξη τοποθετήθηκε στη 10η θέση, πάνω από τη ζώνη του υποβιβασμού.«Βαθμολογία Πρωταθλήματος Α2 Εθνικής Κατηγορίας Ανδρών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Κύπελλο, στην 1η Αγωνιστική της Α' Φάσης νίκησε εντός έδρας τον Άλιμο με σκορ 84-71. Στον επόμενο αγώνα διπλασίασε τις νίκες επικρατώντας και του Δ.Α.Σ. Άνω Λιοσίων εκτός έδρας με σκορ 55-67. Εν τέλει γνώρισε την ήττα στην 3η Αγωνιστική εντός έδρας με σκορ 78-93 από τον Κ.Α.Ο.Δ..

Την επόμενη χρονιά, 2001-02, η απόδοση του συλλόγου ήταν ανάλογη. Κατέλαβε εκ νέου τη 10η θέση στη βαθμολογία της Α2 Εθνικής, έχοντας συγκεντρώσει 9 νίκες και 17 ήττες. Και πάλι απέφυγε τον υποβιβασμό, ενώ παρατηρήθηκε και ισοβαθμία με τον Ιωνικό Νικαίας (που τοποθετήθηκε χαμηλότερα).«Βαθμολογία Πρωταθλήματος Α2 Εθνικής Κατηγορίας Ανδρών 2001-2002», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στη διοργάνωση του Κυπέλλου ο Παπάγου αγωνίστηκε απευθείας στη Β' Φάση. Στην 1η Αγωνιστική νίκησε εντός έδρας με σκορ 84-79 την Ολύμπια Λάρισας και, κατόπιν, αποκλείστηκε στη 2η Αγωνιστική με σκορ 75-69 από την Α.Γ.Ε. Χαλκίδα.

Την αγωνιστική περίοδο 2002-03 η ομάδα βελτίωσε τις επιδόσεις της σκαρφαλώνοντας στην 8η θέση της τελικής βαθμολογίας της Α2 Εθνικής. Αναλυτικότερα είχε απολογισμό 13 νίκες και 13 ήττες, ενώ τοποθετήθηκε χαμηλότερα από το Γυμναστικό Λάρισας με τον οποίο είχε ισοβαθμίσει.«Βαθμολογία Πρωταθλήματος Α2 Εθνικής Κατηγορίας Ανδρών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η παρουσία της στο Κύπελλο ήταν πληθωρική τη χρονιά αυτή, αφού έλαβε μέρος σε 4 παιχνίδια της Α' Φάσης και ένα παιχνίδι της Β' Φάσης. Στην Α' Φάση απέκλεισε σε εντός έδρας αγώνες διαδοχικά το Αιγάλεω (93-87), τον Πανελευσινιακό (98-78), τον Ιωνικό Νικαίας (94-69) και τον Ηλυσιακό (85-78). Την πορεία του ανέκοψε τελικά ο μετέπειτα φιναλίστ Άρης Θεσσαλονίκης που επικράτησε στην έδρα του με σκορ 75-67.«Ο δρόμος προς τη Λάρισα» , άρθρο στον ιστότοπο της εφημερίδας «Πατρίς», 3 Απριλίου 2003.

Η επόμενη χρονιά, 2003-04, ήταν μια από τις χειρότερες στην ιστορία του Παπάγου, αγωνιστικά και ψυχολογικά, που ουσιαστικά έκλεισε την εποχή ακμής του συλλόγου. Έχοντας πετύχει μόλις 6 νίκες σε 26 αγώνες, τερμάτισε στη 14η και τελευταία θέση της βαθμολογικής κατάταξης. Ισοβάθμισε με το 13ο Ιωνικό Νικαίας, ενώ αμφότερες οι ομάδες υποβιβάστηκαν στη Β' Εθνική.«Βαθμολογία Πρωταθλήματος Α2 Εθνικής Κατηγορίας Ανδρών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Κύπελλο, ξεκίνησε ευοίωνα την πορεία του με εντός έδρας νίκη επί της Ολύμπιας Λάρισας με σκορ (84-83). Στη 2η Αγωνιστική, ωστόσο, ηττήθηκε στην έδρα του από τη Νήαρ Ηστ με σκορ 84-86 και αποκλείστηκε από τη συνέχεια.

 Διάστημα αγωνιστικής παρακμής (2004-2010)  
Την αγωνιστική περίοδο 2004-05 ο Παπάγου δεν κατάφερε να συνέλθει από το σοκ του υποβιβασμού, πραγματοποιώντας κακή πορεία για δεύτερη συνεχόμενη χρονιά, κάτι που οδήγησε σε νέο υποβιβασμό. Αναλυτικότερα, πετυχαίνοντας μόλις 3 νίκες σε 26 αγώνες κατετάγη στη 13η και προτελευταία θέση της τελικής κατάταξης της (ενιαίας τότε) Β' Εθνικής Κατηγορίας.«Βαθμολογία Πρωταθλήματος Β' Εθνικής Κατηγορίας Ανδρών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Για το θεσμό του Κυπέλλου Ελλάδος έλαβε μέρος σε έναν αγώνα της Α' Φάσης, όπου και ηττήθηκε με σκορ 88-64 από το Αιγάλεω.«Άρχισαν οι «μάχες» του Κυπέλλου Ελλάδας στο μπάσκετ σε άνδρες και γυναίκες», άρθρο στον ιστότοπο In.gr, 5 Σεπτεμβρίου 2004.

Την επόμενη χρονιά, 2005-06, ο σύλλογος αποτέλεσε τη μία από τις 14 ομάδες που συγκρότησαν το 2ο Όμιλο Νότου της Γ' Εθνικής. Στο πλαίσιο αυτό ολοκλήρωσε τις αγωνιστικές του υποχρεώσεις έχοντας συγκεντρώσει 16 νίκες και 10 ήττες. Σαν αποτέλεσμα βρέθηκε στην 6η θέση της τελικής κατάταξης και παρέμεινε χωρίς προβλήματα στην Κατηγορία. Η αγωνιστική περίοδος 2006-07 ήταν σε ό,τι αφορά το τελικό αποτέλεσμα ακριβώς ίδια με την προηγούμενη, με τη μόνη διαφορά ότι η ομάδα του Παπάγου εντάχθηκε στον 1ο Όμιλο Νότου.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Και πάλι η τελευταία δεν αντιμετώπισε τον κίνδυνο υποβιβασμού.

Η κατάσταση έγινε δυσμενής την επόμενη χρόνια, 2007-08, όταν ο σύλλογος περιορίστηκε στο να συλλέξει 6 νίκες σε 20 αγώνες. Τον 1ο Όμιλο Νότου είχαν συγκροτήσει 14 ομάδες, με εκείνη του Παπάγου να κατατάσσεται 11η στον τελικό βαθμολογικό πίνακα.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η παραμονή επετεύχθη με τεχνητή ανάσα, την απορρόφηση του τμήματος καλαθοσφαίρισης του Γκυζιακού (που είχε καταταγεί 2ος στον ίδιο Όμιλο).«Α.Σ. Παπάγου - Ιωνικός Νικαίας: Επιστροφή στα εθνικά πρωταθλήματα», άρθρο στον ιστότοπο CobraSports.gr, 13 Σεπτεμβρίου 2012.

Το επόμενο φθινόπωρο ο Παπάγου επέστρεψε στα γήπεδα του 1ου Ομίλου Νότου, που διοργανώθηκε και πάλι με τη συμμετοχή 14 συλλόγων. Ο απολογισμός της χρονιάς 2008-09 ήταν 13 νίκες και 13 ήττες χωρίς να παρατηρηθεί ισοβαθμία. Στην τελική κατάταξη βρέθηκε στην ασφαλή 8η θέση, ανανεώνοντας την παρουσία του στη Γ' Εθνική και για την επόμενη χρονιά.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η αγωνιστική περίοδος 2009-10 ήταν κομβική στην πορεία του συλλόγου, με την αρνητική έννοια, αφού μετά την ολοκλήρωσή της ο Παπάγου έπεσε στα τοπικά Πρωταθλήματα μετά από 26 χρόνια. Στην τελική βαθμολογία βρέθηκε στη 10η θέση, που ήταν όμως αρκετά χαμηλή ώστε να οδηγήσει στον υποβιβασμό του. Σημειώνεται πως παρατηρήθηκε τριπλή ισοβαθμία μεταξύ του Τήρωνα Αγίων Θεοδώρων, του Παπάγου και του Εθνικού Παλαιού Φαλήρου, που είχαν συλλέξει ο καθένας 11 νίκες και 15 ήττες.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Σύντομη παραμονή στο τοπικό (2010-2012)  
Το τοπικό Πρωτάθλημα της Α' Κατηγορίας Ανδρών που διοργανώνει η Ε.Σ.Κ. Αττικής φιλοξένησε την ομάδα του Παπάγου για δύο χρονιές, προτού αυτή κατορθώσει να κερδίσει λίγο από το χαμένο έδαφος. Τη διετία αυτή την καθοδήγηση της ομάδας από τον πάγκο είχε ο Νότης Κονδύλης.

Την αγωνιστική περίοδο 2010-11 το Πρωτάθλημα συγκρότησαν 14 σύλλογοι, με εκείνον του Παπάγου να ολοκληρώνει τις αγωνιστικές του υποχρεώσεις με απολογισμό 13 νίκες και 13 ήττες. Σαν αποτέλεσμα κατετάγη στην 7η θέση του τελικού βαθμολογικού πίνακα, εκτός της ζώνης του υποβιβασμού, αλλά και εκτός Play-offs.«Α' Ε.Σ.Κ.Α. - 26η Αγωνιστική», άρθρο στον ιστότοπο InfoBasket.gr, 12 Απριλίου 2011.

Την επόμενη χρονιά, 2011-12, οι «Στρατηγοί» βελτιώθηκαν αγωνιστικά, σκαρφαλώνοντας μέχρι την 3η θέση της τελικής βαθμολογίας για την Κανονική Περίοδο. Αναλυτικότερα ο σύλλογος κατάφερε να συγκεντρώσει 18 νίκες και 8 ήττες, ενώ ήταν ο ευνοημένος τριπλής ισοβαθμίας με τις ομάδες του Κορωπίου και του Ζωγράφου.«Α' Ε.Σ.Κ.Α. - 26η Αγωνιστική: Το Κορωπί «έστειλε» στη Γ' Εθνική την Πεντέλη!», άρθρο στον ιστότοπο InfoBasket.gr, 10 Απριλίου 2010. Επόμενο βήμα ήταν τα Play-Offs, όπου ο Παπάγου διασταυρώθηκε με πλεονέκτημα έδρας με το 4ο Κορωπί. Η σειρά θα κρινόταν στις 3 νίκες, λαμβάνοντας υπόψη και το γεγονός ό,τι οι δύο ομάδες βρίσκονταν ήδη στο 1-1 από την Κανονική Περίοδο. Στον πρώτο μεταξύ τους αγώνα ο Παπάγου πήρε το προβάδισμα με σκορ 70-60.«Α' Ε.Σ.Κ.Α.: Ο Παπάγου έκανε το 2-1», άρθρο στον ιστότοπο InfoBasket.gr, 25 Απριλίου 2012. Στη συνέχεια το Κορωπί ισοφάρισε στην έδρα του με σκορ 68-48.«Α' Ε.Σ.Κ.Α.: Σε πέμπτο ματς Κορωπί και Παπάγου», άρθρο στον ιστότοπο InfoBasket.gr, 28 Απριλίου 2012. Τελικά ο Παπάγου κατάφερε να πάρει την πρόκριση με σκορ 72-70 σε ένα παιχνίδι στην έδρα του που κρίθηκε στα τελευταία του λεπτά.«Α' Ε.Σ.Κ.Α.: Στον τελικό ο Παπάγου», άρθρο στον ιστότοπο InfoBasket.gr, 3 Μαΐου 2012. Η σειρά των τελικών διοργανώθηκε με τις ίδιες προϋποθέσεις, με το πλεονέκτημα έδρας να ανήκει στην αντίπαλη ομάδα, το Γαλάτσι. Στα πρώτα δύο παιχνίδια καθεμία από τις ομάδες κέρδισε στην έδρα της (71-64, 76-53) φέρνοντας τη σειρά σε πέμπτο παιχνίδι.«Α' Ε.Σ.Κ.Α.: Προβάδισμα το Γαλάτσι», άρθρο στον ιστότοπο InfoBasket.gr, 7 Μαΐου 2012.«Α' Ε.Σ.Κ.Α.: Ισοφάρισε ο Παπάγου», άρθρο στον ιστότοπο InfoBasket.gr, 11 Μαΐου 2012. Στο καθοριστικό παιχνίδι χαμογέλασε ο Παπάγου που κατάφερε να επικρατήσει στην αντίπαλη έδρα με σκορ 65-71 και να πάρει το δεύτερο εισιτήριο της χρονιάς για τη Γ' Εθνική Κατηγορία.«Α' Ε.Σ.Κ.Α.: Στη Γ' Εθνική οι Στρατηγοί», άρθρο στον ιστότοπο InfoBasket.gr, 14 Μαΐου 2012.

Καταλυτικής σημασίας στην ανάκαμψη της ομάδας θεωρείται η επιστροφή σε αυτήν ενός παίκτη-σημαία, του Μιχάλη Υφαντή, που συσπείρωσε ξανά τους φίλους της ομάδας αυξάνοντας την παρουσία τους στους εντός έδρας αγώνες. Ο Υφαντής, που μεσουρανούσε τη δεκαετία του '90, αγωνίστηκε στην ομάδα μέχρι το Μάιο του 2016, οπότε και είχε κλείσει τα 44 του χρόνια.«Υποστολή σημαίας στον Παπάγου: Αποσύρεται ο Υφαντής!» , άρθρο στον ιστότοπο Sport24.gr, 10 Μαΐου 2016.

 Επιστροφή στις μικρές εθνικές (2012-2017)  
Η επάνοδος της ομάδας του Παπάγου στις εθνικές κατηγορίες έλαβε χώρα την αγωνιστική περίοδο 2012-13, οπότε και ξεκίνησε η προσπάθεια αναγέννησης του πάλαι πότε κραταιού συλλόγου. Εντάχθηκε στο 2ο Όμιλο Νότου της Γ' Εθνικής, τον οποίο συνέθεσαν εκείνη τη χρονιά 11 ομάδες. Ο απολογισμός του Παπάγου κατά τη λήξη της αγωνιστικής δράσης ήταν 12 νίκες και 8 ήττες, κάτι που επαρκούσε για να τον φτάσει μέχρι την 5η θέση της τελικής κατάταξης.«Αποτελέσματα 2ου ομίλου Νότου (20ή αγωνιστική)», άρθρο στον ιστότοπο InfoBasket.gr, 7 Μαρτίου 2013. Το Φεβρουάριο του 2013 ολοκληρώθηκε η τετραετής συνεργασία της ομάδας με τον προπονητή Νότη Κονδύλη.«Παπάγου: Παρελθόν ο Κονδύλης», άρθρο στον ιστότοπο OnSports.gr, 26 Φεβρουαρίου 2013.«Παρελθόν ο Κονδύλης, κοντά σε Καλαμπάκο», άρθρο στον ιστότοπο InfoBasket.gr, 26 Φεβρουαρίου 2013. Την υπόλοιπη χρονιά την τεχνική ηγεσία ανέλαβε ο Ντίνος Καλαμπάκος.«Παπάγου: Στο τιμόνι ο Καλαμαπάκος», άρθρο στον ιστότοπο BasketWorld.gr, Φεβρουάριος 2013.

Την επόμενη χρονιά, 2013-14, ο σύλλογος πραγματοποίησε το μεγάλο βήμα της ανόδου, παρόλο που δεν κατέκτησε τον τίτλο του Πρωταθλητή. Συγκεκριμένα, στα πλαίσια του 1ου Ομίλου Νότου αυτή τη φορά, συγκέντρωσε 18 νίκες και 6 ήττες. Σαν αποτέλεσμα τερμάτισε στη 2η θέση της κατάταξης, πίσω από τον πρωτοπόρο Προμηθέα Πατρών, που είχε τρεις νίκες περισσότερες.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η θέση αυτή εξασφάλιζε την απευθείας άνοδο στη Β' Εθνική χωρίς να χρειαστεί αγώνας μπαράζ. Παραγωγικότερος σκόρερ της ομάδας την περίοδο αυτή ήταν ο Νίκος Μίχαλος.«Top Scorer της Γ' εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014. Καθήκοντα πρώτου προπονητή είχε ο παλαιός παίκτης του Παπάγου, Δημήτρης Παγίδας, από το Μάιο μέχρι το Δεκέμβριο του 2013,«Με Παγίδα στο τιμόνι θα πορευτεί ο Παπάγου», άρθρο στον ιστότοπο InfoBasket.gr, 21 Μαΐου 2013.«Τέλος ο Παγίδας από τον Παπάγου!», άρθρο στον ιστότοπο BasketPress.gr, 21 Δεκεμβρίου 2013.«Παπάγου: Παρελθόν ο Παγίδας» , άρθρο στον ιστότοπο BasketWorld.gr, 21 Δεκεμβρίου 2013. οπότε και αντικαταστάθηκε από το Σάββα Συμεωνίδη.«Παπάγου: Ανέλαβε ο Συμεωνίδης», άρθρο στον ιστότοπο BasketWorld.gr, 28 Δεκεμβρίου 2013.«Παπάγου: Ανέλαβε ο Συμεωνίδης», άρθρο στον ιστότοπο Basket247.gr, 28 Δεκεμβρίου 2013.

Την περίοδο 2014-15 ο σύλλογος δεν περιορίστηκε στην προσπάθεια παραμονής στην κατηγορία που μόλις είχε ανέβει, αλλά κατάφερε να σκαρφαλώσει μέχρι την 6η θέση (στον Όμιλο Νότου όπου έλαβαν μέρος 14 σύλλογοι). Η συγκομιδή των παικτών ήταν 15 νίκες και 11 ήττες, χωρίς να παρατηρηθεί ισοβαθμία με άλλη ομάδα.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την καλύτερη επίδοση στο σκοράρισμα είχε για λογαριασμό του συλλόγου ο Βαγγέλης Τσιάκας,«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015. ενώ ο Συμεωνίδης παρέμεινε στον πάγκο της ομάδας από την αρχή μέχρι το τέλος της περιόδου.«Τέλος ο Συμεωνίδης από τον Παπάγο», άρθρο στον ιστότοπο Sdna.gr, 28 Μαΐου 2015.«Παρελθόν ο Συμεωνίδης», άρθρο στον ιστότοπο InfoBasket.gr, 28 Μαΐου 2015.

Την επόμενη χρονιά, 2015-16, οι προκλήσεις ήταν μεγαλύτερες για την ομάδα καθώς τον Όμιλο Νότου της Β' Εθνικής συνέθεσαν 16 σύλλογοι, ενώ υποβιβάζονταν 5. Στο πλαίσιο αυτό οι «Στρατηγοί» κατάφεραν να είναι αποτελεσματικοί, συγκεντρώνοντας 15 νίκες και ισάριθμες ήττες. Την ίδια επίδοση είχαν επίσης το Κορωπί και ο Φιλαθλητικός Ζωγράφου, εντούτοις βάσει των επόμενων κριτηρίων κατάταξης την υπεροχή είχε ο Παπάγου, ο οποίος και έκλεισε τη χρονιά στην 7η θέση της τελικής βαθμολογίας.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τους περισσότερους πόντους σημείωσε τη χρονιά αυτή για λογαριασμό της ομάδας ο Περικλής Δορκοφίκης.«Οι σκόρερς της Β΄Εθνικής (τελική κατάταξη)», άρθρο στον ιστότοπο InfoBasket.gr, 17 Μαΐου 2016. Σε ό,τι αφορά το θέμα του προπονητή, αυτό εξελίχθηκε σε ένα είδος περιπέτειας για το σύλλογο που άλλαξε τη χρονιά αυτή τέσσερις: το Λευτέρη Καλογήρου (μέχρι το Νοέμβριο),«Παρελθόν ο Καλογήρου από τον Παπάγου», άρθρο στον ιστότοπο InfoBasket.gr, 10 Νοεμβρίου 2015. το Νίκο Καραγιάννη (μέχρι το Δεκέμβριο),«Στον Παπάγου ο Καραγιάννης», άρθρο στον ιστότοπο InfoBasket.gr, 11 Νοεμβρίου 2015. τον Κώστα Οικονομάκη (για δύο εβδομάδες) «Παρελθόν από τον Παπάγου ο Οικονομάκης», άρθρο στον ιστότοπο InfoBasket.gr, 28 Δεκεμβρίου 2015. και τον Κυριάκο Πουλίδη (από τον Ιανουάριο μέχρι το Μάιο).«Πουλίδης ο... τέταρτος» , άρθρο στον ιστότοπο eBasket.gr, 8 Ιανουαρίου 2016. Σημειώνεται πως στην αρχή της χρονιάς ο σύλλογος είχε λάβει μέρος και σε έναν αγώνα για την Ε' Φάση του Κυπέλλου Ε.Σ.Κ.Α. στον οποίο και γνώρισε την ήττα από το Γ.Σ. Αμαρουσίου με σκορ 65-63.«Στο τέλος κερδίζει το Μαρούσι» , άρθρο στον ιστότοπο eBasket.gr, 23 Σεπτεμβρίου 2015.«Εντυπωσιακό το Μαρούσι», άρθρο στον ιστότοπο InfoBasket.gr, 24 Σεπτεμβρίου 2015.

Οι οργανωτικές λεπτομέρειες της Β' Εθνικής δεν άλλαξαν για την περίοδο 2016-17. Στο ανταγωνιστικό πλαίσιο των 16 συλλόγων συγκέντρωσε 20 νίκες και 10 ήττες, όσες και ο Πανερυθραϊκός. Στην τελική βαθμολογική κατάταξη βρέθηκε στην 3η θέση, αποτυγχάνοντας να πάρει εισιτήριο ανόδου στην Α2 Εθνική.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Νότος / 30ή αγωνιστική): Το γιόρτασε το Περιστέρι», άρθρο στον ιστότοπο InfoBasket.gr, 21 Μαΐου 2017. Ωστόσο, συμμετείχε σε αγώνα κατάταξης απέναντι στην ομάδα που κατέλαβε την αντίστοιχη θέση στον Όμιλο Βορρά, τον Ερμή Αγιάς, προκειμένου να καθοριστεί ποια ομάδα θα είχε προτεραιότητα ανόδου σε περίπτωση  που προέκυπταν κενές θέσεις εκτός προγράμματος. Στο παιχνίδι αυτό οι «Στρατηγοί» επικράτησαν με σκορ 77-73.«Β΄Εθνική (αγώνες κατάταξης): Πήρε προβάδισμα ανόδου ο Παπάγος», άρθρο στον ιστότοπο InfoBasket.gr, 28 Μαΐου 2017.«Νίκησε και περιμένει ο Παπάγος», άρθρο στον ιστότοπο Sport24.gr, 28 Μαΐου 2017. Πράγματι, στα τέλη Ιουνίου η Ομοσπονδία ανακοίνωσε την άνοδό τους, αντικαθιστώντας τον Αίολο Αστακού που αποχώρησε εθελοντικά.«Ανέβηκε στην Α2 ο Παπάγος» , άρθρο στον ιστότοπο Sport24.gr, 28 Ιουνίου 2017. Τη χρονιά αυτή, ο σέντερ της ομάδας, Γιάννης Κακιούζης, ολοκλήρωσε τη χρονιά με 593 πόντους, περισσότερους από κάθε άλλο αθλητή της κατηγορίας.«Οι σκόρερς της Β΄Εθνικής (τελική λίστα)», άρθρο στον ιστότοπο InfoBasket.gr, 24 Μαΐου 2017. Την ίδια περίοδο το σωματείο δήλωσε, επίσης, συμμετοχή στο Κύπελλο Ανδρών Αττικής. Στα πλαίσια της Ε' Φάσης, όπου και ξεκίνησε, επικράτησε της Νίκης Αμαρουσίου με σκορ 49-70.«Ήττα κι αποκλεισμός για τη Νίκη Αμαρουσίου από τον Παπάγο», άρθρο στον ιστότοπο Enypografa.gr, 6 Οκτωβρίου 2016. Στη συνέχεια απέκλεισε και τα Μελίσσια με σκορ 57-63.«Λύγισε από τους "στρατηγούς" με 57-63» , ανάρτηση στον επίσημο ιστότοπο των Μελισσίων, 18 Ιανουαρίου 2017. Στη συνέχεια, ωστόσο αποχώρησε από τη διοργάνωση. Το Μάιο του 2016 προσελήφθη στο πόστο του πρώτου προπονητή ο Κώστας Σορώτος, ο οποίος παρέμεινε σε ολόκληρη τη διάρκεια της χρονιάς.«Στον Α.Σ Παπάγου ο Κώστας Σορώτος», άρθρο στον ιστότοπο NorthBasket.gr, 24 Μαΐου 2016.«Στον Παπάγου ο Σορώτος», άρθρο στον ιστότοπο InfoBasket.gr, 24 Μαΐου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1986-87 3Β' Εθνική 5 - ?-? - - ? Γ' Φάση 3-  -  -1987-88 3Β' Εθνική 7 - ?-? - - ? 1η - Α' Φάσης 2-  -  -1988-89 3Β' Εθνική 1 - ?-? - - ? 2η - Α' Φάσης 3-  -  -1989-90 2Α2 Εθνική 1 Προκ. Korać ? 0-6 - ? Ημιτελικά 5-  -  -1990-91 1Α1 Εθνική 9 Προκ. Korać 7-15 4-6 - ? Φάση των 16 1-  -  -1991-92 1Α1 Εθνική 12 Κατάταξης 3-19 ?-? - ? Φάση των 16 1-  -  -1992-93 2Α2 Εθνική 1 - ? - - ? 1η - Β' Φάσης 3-  -  -1993-94 1Α1 Εθνική 13 - 6-20 - - ? Φάση των 16 1-  -  -1994-95 2Α2 Εθνική 1 - ? - - ? 2η - Α' Φάσης 2-  -  -1995-96 1Α1 Εθνική 11 Play-offs 9-17 0-2 - ? Φάση των 16 1-  -  -1996-97 1Α1 Εθνική 9 Play-offs 12-14 0-2 - Αλφόνσο Φορντ Φάση των 8 2-  -  -1997-98 1Α1 Εθνική 8 Play-offs 7-19 2-3 - ? 1η - Β' Φάσης 1FIBA Korać Cup (3)  Φάση των 16  5-51998-99 1Α1 Εθνική 14 - 6-20 - - ? Φάση των 16 1FIBA Korać Cup (3)  Φάση των 32  5-31999-00 2Α2 Εθνική 4 - 15-11 - - ? 2η - Α' Φάσης 2-  -  -2000-01 2Α2 Εθνική 10 - 10-16 - - ? 3η - Α' Φάσης 3-  -  -2001-02 2Α2 Εθνική 10 - 9-17 - - ? 2η - Β' Φάσης 2-  -  -2002-03 2Α2 Εθνική 8 - 13-13 - - ? 1η - Β' Φάσης 5-  -  -2003-04 2Α2 Εθνική 14 - 6-20 - - ? 2η - Α' Φάσης 2-  -  -2004-05 3Β' Εθνική 13 - 3-26 - - ? 1η - Α' Φάσης 1-  -  -2005-06 4Γ' Εθνική 6 - 16-10 - - ? - --  -  -2006-07 4Γ' Εθνική 6 - 16-10 - - ? - --  -  -2007-08 4Γ' Εθνική 11 - 6-20 - - ? - --  -  -2008-09 4Γ' Εθνική 8 - 13-13 - - ? - --  -  -2009-10 4Γ' Εθνική 10 - 11-15 - - ? - --  -  -2012-13 4Γ' Εθνική 5 - 12-8 - - ? - --  -  -2013-14 4Γ' Εθνική 2 - 18-6 - - Νίκος Μίχαλος - --  -  -2014-15 3Β' Εθνική 6 - 15-11 - - Βαγγέλης Τσιάκας - --  -  -2015-16 3Β' Εθνική 7 - 15-15 - - Περικλής Δορκοφίκης - --  -  -2016-17 3Β' Εθνική 3 Κατάταξης 20-10 1-0 - Γιάννης Κακιούζης - --  -  -2017-18 2Α2 Εθνική 13 Play-outs  11-19 - 0-2 Πέτρος Μελισσαράτος 3η - Α' Φάσης 2-  -  -2018-19 3Β' Εθνική 8 - 15-15 - - Απόστολος Κουτρούλιας 1η - Α' Φάσης 1-  -  -2019-20 3Β' Εθνική 10 - 10-11 - - ? 1η - Β' Φάσης 4-  -  -2020-21 3Β' Εθνική Διεκόπη - - - - - - --  -  -2021-22 3Β' Εθνική 1 - 21-3 - - ? - --  -  -2022-23 2Α2 Εθνική 10 - 16-14 - - Τάιλερ Πίτερσον 4η - Β' Φάσης 4-  -  -2023-24 2Α2 Εθνική 9 - 14-16 - - Παναγιώτης Κόης 3η - Β' Φάσης 3-  -  -2024-25 2Α2 Εθνική 9 Play-In 13-17 0-1 - Rice Alexander Devries 4η - Β' Φάσης 4-  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Θοδωρής Αποσκίτης  Άκης Αρσένης  Νίκος Γκάρος  Χρήστος Γκογκίδης  Κώστας Δέδες  Γιώργος Διαμαντόπουλος  Τζώρτζης Δικαιουλάκος  Περικλής Δορκοφίκης  Κώστας Ζώρζος  Μέμος Ιωάννου  Γιάννης Κακιούζης  Τάσος Κανταρντζής  Δημήτρης Καραπλής  Σωτήρης Κατούφας  Παναγιώτης Κατράνας  Στέργιος Κουφός  Αλέξης Κυρίτσης  Γιώργος Λημνιάτης  Βαγγέλης Λογοθέτης  Γιώργος Μακρής  Σωτήρης Μανωλόπουλος  Πέτρος Μελισσαράτος  Γιώργος Μελισσηνός  Νίκος Μίχαλος  Κώστας Μπογατσιώτης  Γιώργος Μποσγανάς  Κώστας Μωραΐτης  Δημήτρης Παγίδας  Νίκος Παγόπουλος  Πάνος Παναγιωταράκος  Μιχάλης ΡωμανίδηςΕθνΟνοματεπώνυμο  Γιώργος Σιγάλας  Βασίλης Σιμόπουλος  Γιώργος Σκαραφίγκας  Βαγγέλης Τσιάκας  Μιχάλης Υφαντής (απόσυρση φανέλας ν.13)  Κώστας Φακοπουλίδης  Πάνος Φιλιππάκος  Νίκος Φιλίππου  Κώστας Χαρίσης  Γιώργος Χρυσανθόπουλος   Ανατόλι Ζουρπένκο   Μιχάλης Μισούνοφ   Τζορτζ Παπαδάκος   Δήμητρης Κόρβινγτον   Τζον Κόρφας  Τόνι Γουάιτ  Ράντολφ Γουντς  Λόρενς Έντουαρντ Μότεν  Τόνι Κόστνερ  Τοντ Μίτσελ  Άντονι Πελ  Κλίντον Ρενάρ Μουρ  Γκρεγκ Ρόμπινσον  Τζον Σάσκι  Μόρις Τζερμέιν Γουντς  Αλφόνσο Φορντ (απόσυρση φανέλας ν.9)  Γκρεγκ Φόστερ  Λόουελ Χάμιλτον  Τόνι Χάρις  Άλλα Αμπντελνάμπι  Στέφεν Αριγκμπάμπου
<div style="clear: both">

+ΠροπονητέςΕθνΟνοματεπώνυμοΘητεία  Μηνάς Γκέκος    Κώστας Διαμαντόπουλος    Τζον Κόρφας    Στέργιος Κουφός    Μιχάλης Κυρίτσης    Κώστας Μίσσας  1995 - 1998  Κώστας Μπογατσιώτης    Κώστας Παρίσης    Ντέιβιντ Στεργάκος    Περικλής Ταυρόπουλος  1988 - 1992   Κώστας Ζαμπέτας  ? - Νοεμ 2012  Γιώργος Μπουντούρης  Νοεμ 2012 - ?	  Νότης Κονδύλης  ? - Φεβρ 2013ΕθνΟνοματεπώνυμοΘητεία  Ντίνος Καλαμπάκος  Φεβρ 2013 - Μαϊ 2013  Δημήτρης Παγίδας  Μαϊ 2013 - Δεκ 2013  Σάββας Συμεωνίδης  Δεκ 2013 - Μαϊ 2015  Λευτέρης Καλογήρου  Μαϊ 2015 - Νοεμ 2015  Νίκος Καραγιάννης  Νοεμ 2015 - Δεκ 2015  Κώστας Οικονομάκης  Δεκ 2015 - Δεκ 2015  Κυριάκος Πουλίδης  Ιαν 2016 - Μαϊ 2016  Κώστας Σορώτος  Μαϊ 2016 - Δεκ 2017  Σάββας Κατσούνης  Δεκ 2017 - Δεκ 2018

Τίτλοι και διακρίσεις
Κύπελλο Ελλάδας
Ημιτελικά: 1990
Προημιτελικά: 1997
Πρωταθλήματα Β' Εθνικής : 1989, 2022
Πρωτάθλημα Α' Ε.Σ.Κ.Α.: 1986
Κύπελλο Ελλάδος: 1990 (ημιτελικά)
Τουρνουά Στροβόλου: 1997[15 ΠΡΩΤΟΣ Ο ΠΑΠΑΓΟΥ ΣΕ ΤΟΥΡΝΟΥΑ ΜΠΑΣΚΕΤ ΤΗΣ ΚΥΠΡΟΥ - hri.gr]

 Έμβλημα 

Αγωνιστική περίοδος 2017-2018
Κατά την αγωνιστική περίοδο 2017-18, ο Α.Σ. Παπάγου έλαβε μέρος στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Ειδικότερα το Πρωτάθλημα διεξήχθη με έναν κοινό για όλες τις ομάδες Όμιλο τον οποίο συγκρότησαν 16 στο σύνολο. Στο ανταγωνιστικό αυτό πλαίσιο, ο σύλλογος συγκέντρωσε 11 νίκες και 19 ήττες, όσες και το Μαρούσι. Στην τελική βαθμολογική κατάταξη βρέθηκε χαμηλότερα από αυτό, στη 13η θέση, αναλαμβάνοντας την υποχρέωση να υπερασπιστεί την παραμονή του στην Κατηγορία μέσω της διαδικασίας των Play-outs.«Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 30ή αγωνιστική… Στα playoffs ο Εθνικός, στα play out το Ψυχικό», άρθρο στον ιστότοπο InfoBasket.gr, 12 Μαΐου 2018. Στη Φάση αυτή αναμετρήθηκε δύο φορές με το Μαρούσι με μειονέκτημα έδρας, γνωρίζοντας την ήττα και στους δύο αγώνες: 71-62 εκτός έδρας και 72-74 εντός έδρας. Από τη στιγμή που η σειρά κρινόταν στις τρεις νίκες και οι δύο ομάδες μετέφεραν από μία νίκη από την Κανονική Περίοδο ο Παπάγου βρέθηκε πίσω με 1-3 και επέστρεψε στην αμέσως χαμηλότερη Κατηγορία το επόμενο φθινόπωρο.«Μαρούσι - Παπάγου 71-62», άρθρο στον ιστότοπο eBasket.gr, 16 Μαΐου 2018.«Α2: Προβάδισμα για Ψυχικό και Μαρούσι, άνετα ο Χολαργός, ελπίζει ο Ηρακλής» , άρθρο στον ιστότοπο SuperBasket.gr, 16 Μαΐου 2018.«Υποβιβασμός για Αρκαδικό και Παπάγο» , άρθρο στον ιστότοπο Sport24.gr, 19 Μαΐου 2018.«Έσβησε το όνειρο του Ηρακλή για άνοδο στην Πάτρα!», άρθρο στον ιστότοπο του ΣΠΟΡ FM, 19 Μαΐου 2018.

Παραγωγικότερος σκόρερ της Κανονικής Περιόδου αναδείχθηκε ο Πέτρος Μελισσαράτος (491 πόντοι σε 29 αγώνες, 16,93 κατά μ.ό.), ενώ τον ακολούθησε ο Πάνος Φιλιππάκος (307 πόντοι σε 25 αγώνες, 12,28 κατά μ.ό.).«Papagou: Championship 2017-18 Division A2 ~ Total Stats Regular Season», πληροφορίες στον ιστότοπο (Galanis)SportsData.gr. Ο Μελισσαράτος πρώτευσε επίσης σε δύο στατιστικούς πίνακες για το σύνολο των αθλητών της Α2 Εθνικής: είχε τη μεγαλύτερη συγκομιδή από όλους σε Ριμπάουντ (289 σε 29 αγώνες, 9,96 κατά μ.ό.) και σε Κοψίματα (57 σε 29 αγώνες, 1,96 κατά μ.ό.).«Rebounds: Championship 2017-18 Division A2», πληροφορίες στον ιστότοπο (Galanis)SportsData.gr.«Blocks: Championship 2017-18 Division A2», πληροφορίες στον ιστότοπο (Galanis)SportsData.gr.

Την περίοδο αυτή το σωματείο επέστρεψε μετά από 13 χρόνια στο θεσμό του Κυπέλλου Ελλάδος. Ξεκίνησε από τη 2η Αγωνιστική της Α' Φάσης όπου νίκησε το Χαρίλαο Τρικούπη Μεσολογγίου με σκορ 69-71.«Κύπελλο Ελλάδας: Τρικούπης Μεσολογγίου - Παπάγου 69-71» , άρθρο στον ιστότοπο Basket247.gr, 16 Σεπτεμβρίου 2017.«Τα αποτελέσματα του Κυπέλλου Ελλάδος», άρθρο στον ιστότοπο Sdna.gr, 16 Σεπτεμβρίου 2017. Στην 3η Αγωνιστική έχασε μακρυά από την έδρα του με σκορ 75-60 από την Καβάλα και αποκλείστηκε.«Κύπελλο Ελλάδας: Τα αποτελέσματα της 3ης αγωνιστικής», άρθρο στον ιστότοπο AgapoToBasket.gr, 21 Σεπτεμβρίου 2017.«Α.Ε.Ν. Κηφισιάς και Χολαργός «κονταροχτυπιούνται» στο κύπελλο μπάσκετ», άρθρο στον ιστότοπο της εφημερίδας «Ενυπόγραφα», 22 Σεπτεμβρίου 2017.

Έδρα του συλλόγου είναι το Κλειστό Γυμναστήριο Παπάγου, γνωστό ως «Σαλούν», χωρητικότητας 800 θέσεων. Πρόεδρος του διοικητικού συμβουλίου είναι ο Αναστάσιος Καϊμάκης. Καθήκοντα πρώτου προπονητή διατηρούσε μέχρι το Δεκέμβριο ο Κώστας Σορώτος,«Συνεχίζουν μαζί Σορώτος και Παπάγου», άρθρο στον ιστότοπο eBasket.gr, 13 Ιουνίου 2017.«Παρελθόν από τον Παπάγο ο Σορώτος», άρθρο στον ιστότοπο Gazzetta.gr, 3 Δεκεμβρίου 2017. τον οποίο και διαδέχθηκε μέχρι το καλοκαίρι ο Σάββας Κατσούνης.«Ανέλαβε τον Παπάγου ο Κατσούνης», άρθρο στον ιστότοπο Basketa.gr, 6 Δεκεμβρίου 2017.

 Παραπομπές 

 Εξωτερικοί σύνδεσμοι 

 Α.Σ. Παπάγου, επίσημος ιστότοπος.
 Α.Σ. Παπάγου, ανενεργό επίσημο ιστολόγιο.



 Κλειστό Γυμναστήριο Παπάγου «Σαλούν» , πληροφορίες στον ιστότοπο Stadia.gr.
 «Μιχάλης Υφαντής: Η ζωντανή ιστορία του Παπάγου», βίντεο-αφιέρωμα του Sport24.gr. 
 «Η νύχτα των στρατηγών!», αφιέρωμα του Βασίλη Σκουντή στον ιστότοπο Gazzetta.gr με αφορμή τον εορτασμό για τα 50 χρόνια του συλλόγου, 25 Απριλίου 2017.
 «Ημιτελικός Κυπέλλου 1990: Παπάγου-Άρης 76-103 (MEGA, 24.4.90)», βιντεοσκόπηση του αγώνα.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1976